| Parkering, Teknik og Miljø, Aarhus Kommue |
| --- |
|  |

| **Teknik og Miljø**BylivAarhus Kommune |
| --- |
| **Parkering**E-mail:parkering@aarhus.dk |

# ABONNEMENTSVILKÅR – PARKERING

Ved parkering på Nørreport og Navitas Park.

Parterne:

Anlægsejer: Aarhus Kommune,Teknik og Miljø, CVR-nr. 55 13 30 18

Og

Abonnenten

1. **Abonnementet indeholder:**
	1. Et abonnement giver en ikke-eksklusiv og ikke-pladsspecifik ret for Abonnenten til at parkere et stk. personbil pr. abonnement i det parkeringsanlæg man har købt abonnement til:
	Kalkværksvej, Nørreport og Navitas Park.
	2. Pris:
	Nørreport kr. 1.005 pr. måned (kr. 1.046 pr. 1.4.2025)
	Kalkværksvej og Navitas Park, kr. 651 pr. måned (kr. 625 pr. 1.4.2025)

	Det er muligt at tilknytte 2 køretøjer til abonnementet, men abonnementet kan kun benyttes til et stk. køretøj ad gangen. Hvis abonnementet benyttes til parkering af 2 køretøjer samtidig, så vil der blive pålagt en p-afgift (for tiden 510 kr.) pr. ekstra parkeret køretøj.
2. **Anvendelse**
	1. Parkering er udelukkende til køretøjer under 3.500 kg og en max bredde der ikke må overstige 2,10 m. (i Busgaden max bredde 2,0 m), højde max 2 m.

		1. Der må ikke parkeres påhængskøretøjer af enhver art, herunder trailere og campingvogne.
	2. Abonnenten må ikke fremleje eller videresælge abonnementet.
		1. Abonnenten kan dog til enhver ændre de(n) tilknyttede registreringsnumre.

			1. Abonnenten kan dog kun benytte abonnementet et køretøj ad gangen, jf. 1.2 og 2.2.1.
			2. Parkering må alene finde sted under overholdelse af Parkeringsanlæggets ordensforskrifter, der er gengivet nedenfor. Ordensforskrifterne kan ændres uden varsel. De til enhver tid gældende ordensforskrifter findes på Aarhus Kommunes hjemmeside www.aarhus.dk/parkering samt nederst i abonnementsvilkårene.
3. **Ikrafttræden og ophør**
	1. Abonnementets længe er én måned, men genfornyes automatisk hver måned (se pkt. 4).
	Abonnementet træder i kraft når Abonnenten er godkendt i Aarhus Kommunes selvbetjeningssystem, og der er fremsendt kvittering for godkendelsen. Abonnementet er elektronisk, og der forefindes således ikke noget fysisk kort til abonnementet.

	Abonnementet kan købes en vilkårlig dag i en måned og herefter fornyes abonnementet automatisk hver måned. Det er ikke muligt at få refunderet ubrugt abonnementstid.
	2. Abonnenten kan til enhver tid opsige sit abonnement, som vil være gyldigt frem til udgangen af den pågældende måned. Opsigelse skal finde sted via Aarhus Kommunes selvbetjeningssystem.

		1. Abonnenten (erhvervsdrivende), der betaler via faktura kan til enhver tid opsige sit abonnement, som vil være gyldigt frem til udgangen af den pågældende måned. Opsigelse skal finde sted via Aarhus Kommunes selvbetjeningssystem.
	3. Abonnementet kan af Anlægsejeren opsiges med en måneds varsel til den 1. i en måned.
	4. Ved abonnementets ophør deaktiveres den elektroniske licens.
	5. Venteliste
	Det er muligt at skrive sig på venteliste, hvis der ønskes abonnement til et parkeringsanlæg uden ledige parkeringspladser. Det er Abonnentens eget ansvar at have en gyldig e-mail tilknyttet, da tilbud om ledig plads, vil blive sendt til den af Abonnenten opgivne e-mailadresse.
	Det er desværre ikke muligt at skrive sig på venteliste, hvis man har et erhvervsabonnement.

	*Tilbud om ledig plads*Ved tildeling af ledig plads, udsendes der en e-mail til Abonnenten, med tilbud om køb af abonnement. I email’en fremgår det at Abonnenten har 4 dage til at acceptere tilbuddet og gennemføre købet via Aarhus Kommunes selvbetjeningssystem. Hvis Abonnenten ikke reagerer på den fremsendte mail når de 4 dage er gået, gives tilbuddet videre til den næste på ventelisten.
4. **Betaling og regulering af pris**
	1. Abonnementet betales forud for den periode abonnementet vedrører og trækkes på betalingskortet på abonnementsperiodens første dag. Faktura findes på Abonnentens profil i selvbetjeningssystemet.

	Følgende betalingskort kan anvendes: Dankort, Visa og MasterCard.
	2. Ved tilmelding til abonnementet giver Abonnenten tilladelse til, at Abonnentens betalingskortoplysninger gemmes til automatisk debitering af kortet af de løbende betalinger for abonnementet.
	3. Der opkræves transaktionsgebyrer ved betaling af abonnementsprisen. Gebyret betales af Abonnenten og svarer til de gebyrer Payment Service Provider (for tiden ePay) til enhver tid opkræver.
	4. Ved betalingskortets udløb, spærring eller ophør bortfalder den automatiske betaling af abonnementet.
	Abonnenten informeres herom via e-mail. Hvis Abonnenten ønsker at fortsætte abonnementet, skal Abonnenten foretage tilmelding af nyt betalingskort. Registreringen af nyt betalingskort foretages via Aarhus Kommunes selvbetjening. Hvis Abonnenten ikke registrerer et nyt betalingskort inden 5 dage ophører abonnementet, da yderligere betalingsforsøg ikke vil blive forsøgt.
	5. Erhvervsdrivende får tilsendt en faktura, hvor abonnementet betales bagud for hver måned.
	6. Takster vedrørende parkering er momsfrie. Taksterne reguleres årligt pr. 1. januar med KL’s P/L skøn.
5. **Misligholdelse**
	1. Ved Abonnentens misligholdelse, herunder ved manglende betaling af abonnementet er Anlægsejeren berettiget til at lukke Abonnentens elektroniske licens uden varsel og abonnementet bortfalder.
	Genåbning af den elektroniske licens og fortsættelse af abonnementet kan ske mod betaling af det i punkt 3.2 anførte gebyr og forudsætter, at en eventuel restance forinden er betalt.
6. **Driftsstop og ansvar ved forsinkelse**
	1. Abonnenten skal acceptere, at Parkeringsanlægget kan være lukket som følge af reparation m.v.
	2. Anlægsejeren er forpligtet til at afhjælpe eventuelle driftsstop inden for rimelig tid. Der kan ikke rettes krav mod Anlægsejeren i disse tilfælde, ligesom disse ikke er ansvarlige for forsinket udlevering af Abonnentens køretøj i forbindelse med teknisk svigt og lign.
7. **Meddelelser**
	1. Meddelelser, opsigelser m.v. til Abonnenten sendes via e-mail til den e-mailadresse Abonnenten har oplyst ved oprettelsen af abonnementet.

**Ordensforskrifter for parkeringsanlæg**

* Brugere af Parkeringsanlægget er forpligtet til at iagttage skiltningen ved Parkeringsanlæggene. Dette betyder, at brugere af parkeringsanlægget eksempelvis skal overholde lokale skilte i parkeringsanlæggene, der skilter en tidsbegrænsning. Ligeledes skal eksempelvis en afmærkning af en parkeringsplads kun for elbiler overholdes af abonnementshavere der ikke selv kører i en elbil. Yderligere skal en ejer af en elbil, der har et abonnement, ligeledes overholde de skiltede tidsbegrænsninger på parkeringspladser for elbiler.

Vær opmærksom på, at elbilspladserne er reserveret til elbiler. I tidsrummet kl. 17 til 08 gælder tidsbegrænsningen ikke for elbiler med abonnementsparkering.
* Parkeringen i Parkeringsanlægget kan kun ske med lovligt registrerede personbiler med nummerplade. Ikke indregistrerede og/eller efterladte personbiler kan blive fjernet uden varsel for bilejerens regning.
* Ved overtrædelse af parkerings- og standsningsforbuddet opkræves en kontrolafgift på DKK 510,00.
* Det er ikke tilladt at skifte dæk eller foretage andre reparationer af biler i/ved Parkeringsanlægget.
* Påfyldning og opbevaring af brændbare væsker er ikke tilladt i/ved Parkeringsanlægget.
* Bilen må ikke henstilles således at det er til gene for ind og udkørsel for andre.
* Køretøjer der lækker olie, benzin/diesel eller andre væsker må ikke parkeres i/ved Parkeringsanlægget.
* Det er forbudt at henkaste affald i/ved Parkeringsanlægget.
* Anlægsejeren er ikke ansvarlige for forsinket udlevering af Abonnentens køretøj i forbindelse med teknisk svigt og lign.
* Der gælder præcist de samme parkeringsregler i parkeringsanlæggene som i resten af Aarhus Kommune.
* Parkering sker for ejeren af køretøjets egen regning og risiko i enhver henseende og anlægsejeren påtager sig intet ansvar for tyveri eller tab, der skyldes beskadigelse, påkørsel eller anden årsag.
* Anlægsejeren oplyser at anlæggene er videoovervåget, dog ikke på Kalkværksvej.

Opdateret d. 29. november 2023